বিস্ফোরক মামলায় বিএনপির মেয়রসহ ৩ নেতা কারাগারে
বিস্ফোরক মামলায় চট্টগ্রামের বোয়ালখালী পৌরসভার মেয়র ও বিএনপির আহ্বায়ক আবুল কালাম প্রকাশ আবু সওদাগরসহ ৩ নেতাকে কারাগারে পাঠিয়েছেন আদালত।







অন্য দু’জন হলেন স্থানীয় বিএনপি নেতা মো. মহসিন খোকন ও মো. ইয়াছিন ডিলার। রোববার দুপুরে মহানগর দায়রা জজ আকবর হোসেন মৃধা এ আদেশ দেন।




বিষয়টি নিশ্চিত করেছেন মহানগর পিপি মো. ফখরুদ্দীন চৌধুরী।
আদালত সূত্র জানায়, ২০১৮ সালে চান্দগাঁও থানায় দায়ের হওয়া বিস্ফোরক আইনের একটি মামলায় বোয়ালখালীর পৌরমেয়র আবুল কালাম, মহসিন খোকন ও ইয়াছিন রোববার মহানগর দায়রা জজ আকবর হোসেন মৃধার আদালতে হাজির হয়ে জামিনের আবেদন জানান। আদালত জামিন নামঞ্জুর করে তাদের কারাগারে পাঠানোর আদেশ দেন।
মহানগর দায়রা জজ আদালতের পিপি অ্যাডভোকেট মো. ফখরুদ্দীন চৌধুরী জানান, ২০১৮ সালের ২৩ নভেম্বর চান্দগাঁও থানায় দায়ের হওয়া মামলায় তাদের কারাগারে পাঠানোর আদেশ দিয়েছেন আদালত। এ মামলায় উচ্চ আদালত থেকে জামিনে ছিলেন তারা। সম্প্রতি তাদের জামিনের মেয়াদ শেষ হয়। আদেশের পর তাদের কারাগারে নিয়ে যাওয়া হয়।

বিস্ফোরক মামলায় চট্টগ্রামের বোয়ালখালী পৌরসভার মেয়র ও বিএনপির আহ্বায়ক আবুল কালাম প্রকাশ আবু সওদাগরসহ ৩ নেতাকে কারাগারে পাঠিয়েছেন আদালত।